लगातार नौंवा बरिस भी जारी, अउर अपने आप में अनूठा एह छठ प्रसाद वितरण अभियान के सफलता खातिर हमनी का धन्यवाद दिहल चाहेब हर ओह व्यक्ति के, जे एह अभियान से प्रत्यक्ष या परोक्ष रुप से जुडल रहे। एह अभियान के मकसद आम लोगन के, अउर विशेष कइ के नवहा लोगन के अपना संस्कृति से जोडल रहे, अउर हर साल प्रसाद खातिर मिल रहल सैकडन गो आवेदन एकरा सफलता के कहानी कह रहल बाटे।
एह मौका पर हमनी का भोजपुरिया डॉट कॉम टीम के श्री श्याम मुखी, श्री अमित पटेल, श्री दिनेश कुमार अउर श्री शैलेश कुमार के धन्यवाद दिहल चाहेब, जिनका वजह से प्रसाद समय पर पैक हो पाइल। एकरा अलावा हमनी का धन्यवाद दिहल चाहेब कुरियर कंपनी के श्री कृष्णा नाग के, जे हमनी के कार्यलय में बइठ के प्रसाद के समय पर डिस्पैच करे के बेवस्था कइलन। अंत में, हमनी का धन्यवाद दिहल हर ओह व्यक्ति के, जे एह अभियान के हिस्सा बन के प्रसाद मंगावल, अउर हमनी का प्रार्थना करब जा कि - "छठी मइया रउरा पर आपन कृपा बनवले राखस।"
छठी मइया के प्रसाद के पैकिंग करत श्री अमित पटेल, श्री दिनेश कुमार अउर श्री शैलेश कुमार
bho_Deva bho_Deva bho_Deva